દક્ષિણ ગુજરાતની કેટલીક જ્ઞાતિઓ કકળાટ અથવા ‘અડઘો બડઘો’ દિવાળીના દિવસે કાઢે છે. ઘરનું જૂનું માટલું ગામની ભાગોળે અથવા ચોતરે મૂકે છે. આ પ્રથા પાછળનો આશય વર્ષના છેલ્લા દિવસે આપણા ઘરની ગંદકી, ઘરના ક્લેશ, અશાંતિ તેમજ શરીરના વિકારોને ગામના ચોતરે તિલાંજલિ આપીને બીજા દિવસે નવા સંકલ્પો કરવાનો છે. દિવાળીની સાંજે ઘરની સ્ત્રીઓ ઘરના જૂના માટલાની અંદર એક લાકડી ઠોકતી ઠોકતી આખા ઘરમાં ફરતી ફરતી અડઘો જાય, બડઘો જાય, તાવ જાય તરિયો જાય…’ એમ બોલે છે.